wickkiey/tamil-wikipedia-markdown huggingface dataset:
# வெர்ரியர் முகடு சண்டை



**வெர்ரியர் முகடு சண்டை** (*Battle of Verrières Ridge*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  

ஜூன் -ஜூலை, 1944ல் கான் நகரைக் கைப்பற்ற நேச நாட்டுப் படைகள் மேற்கொண்ட தொடர் முயற்சிகளில் இறுதி கட்டத்தில் நடைபெற்றது வெர்ரியர் முகடு சண்டை. இது அட்லாண்டிக் நடவடிக்கை (ஜூலை 18 -21) மற்றும் சுபிரிங் நடவடிக்கை (ஜூலை 25-27) என்ற இரு போர் நடவடிக்கைகளின் பகுதியாகக் கருதப்படுகிறது. ஜூலை இறுதியில் கான் நகரின் பெரும் பகுதி நேச நாட்டுப் படைகளின் வசமாகியிருந்தது. எஞ்சியிருந்த ஜெர்மானியப் படைப்பிரிவுகள் கானிலிருந்து மெதுவாகப் பின்வாங்கிச் சென்றன. அவற்றைப் பின் தொடர்ந்த பிரிட்டானிய மற்றும் கனடியப் படைகள் அடுத்து வெர்ரியர் முகட்டை கைப்பற்ற முயன்றன. கானிலிருந்து ஃபலாய் செல்லும் வழியிலிருந்த இந்த முகட்டை ஜெர்மானியப் படைகள் வெகுவாக பலப்படுத்தியிருந்தன. ஆறு நாட்கள் நேசநாட்டுப் படைகள் இந்த முகட்டைக் கைப்பற்ற கடும் முயற்சி செய்தன. ஆனால் அவர்களின் தொடர் தாக்குதலை, ஜெர்மானியப் படைகளின் பாதுகாப்பு போர் முறைமையும் (defensive war doctrine), ஜெர்மானிய கவச டிவிசன்களை எதிர்த்தாக்குதல்களும் முறியடித்து விட்டன.  

இத்தாக்குதலில் நேசநாட்டுப் படைகளுக்குப் பெரும் இழப்புகள் ஏற்பட்டன. குறிப்பாக 1வது கனடிய ஆர்மிக்கு உட்பட்ட படைப்பிரிவுகளில் டியப் திடீர்த்தாக்குதலுக்குப் பிறகு ஒரே நாளில் அதிக அளவு இழப்பு ஏற்பட்டது இத்தாக்குதலில் தான். இதில் ஜெர்மானியப் படைகளுக்குப் பெரும் இழப்புகள் ஏற்பட்டாலும் மேல்நிலை உத்தியளவில் இத்தாக்குதல் தேவையற்றது எனபதால் இந்நாள் வரை இது சர்ச்சைக்குரியதாக உள்ளது. வெர்ரியர் முகட்டைக் கைப்பற்ற முடியவில்லையென்றாலும், அதே நேரத்தில் அமெரிக்கப் படைகள் தொடங்கிய கோப்ரா நடவடிக்கையைத் தடுக்க, இம்முகட்டில் நிறுத்தப்பட்டிருந்த கவச டிவிசன்களை அமெரிக்க முன்னேற்றத்தைத் தடுக்க அனுப்ப வேண்டிய நிலைக்கு ஜெர்மானியத் தளபதிகள் தள்ளப்பட்டனர். இதனால் வெர்ரியர் முகட்டில் பலவீனமடைந்த ஜெர்மானிய நிலைகளை ஆகஸ்ட் 8ம் தேதி நடந்த டோட்டலைஸ் நடவடிக்கையில் நேச நாட்டுப் படைகள் எளிதில் கைப்பற்றி விட்டன.
# லே மெஸ்னில்-பேட்ரி சண்டை



** லே மெஸ்னில்-பேட்ரி சண்டை** (*Battle of Le Mesnil-Patry*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  

பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே லே மெஸ்னில்-பேட்ரி சண்டை. ஜூன் 11ம் தேதி கனடியப் படைகள் கான் நகர் அருகே உள்ள லே மெஸ்னில்-பேட்ரி ஊரைத் தாக்கிக் கைப்பற்ற முயன்றன. இத்தாக்குதலில் அரசியின் சொந்த சுடுகலன் ரெஜிமண்ட் மற்றும் 1வது ஃகுஸ்சார்கள் ரெஜிமண்ட் ஆகியவை பங்கேற்றன. லே மெஸ்னில்-பேட்ரி நகரை ஜெர்மானிய 12வது எஸ். எஸ் டிவிசன் பாதுகாத்து வந்தது. பலமான பாதுகாவல் நிலைகளின் மீதான கனடியத் தாக்குதல் முறியடிக்கப்பட்டு இச்சண்டை ஜெர்மானியப் படைகளுக்கு வெற்றியில் முடிவடைந்தது.
# வில்லெர்ஸ்-போக்காஜ் சண்டை



** வில்லெர்ஸ்-போக்காஜ் சண்டை** (*Battle of Villers-Bocage*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  

பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே வில்லெர்ஸ்-போக்காஜ் சண்டை. கான் சண்டையின் போக்கில் கான் நகருக்கு மேற்கே ஜெர்மானிய பாதுகாவல் நிலைகளில் வில்லெர்ஸ்-போகாஜ் நகர் அருகே ஒரு தற்காலிக பலவீனப் பகுதி உருவானது. இதனைப் பயன்படுத்தி அவ்விடத்தில் ஊடுருவித் தாக்க பிரிட்டானிய 7வது கவச டிவிசனின் 22வது கவச பிரிகெட் அனுப்பப்பட்டது. ஜூன் 13ம் தேதி வில்லெர்ஸ் போக்காஜ் நகரைச் சுற்றி வளைத்துக் கைப்பற்ற 22வது பிரிகேடின் டாங்குகள் முயன்றன. ஆனால் வில்லெர்ஸ்-போக்காஜில் நிறுத்தப்பட்டிருந்த 101வது எஸ். எஸ் கனரக கவச பட்டாலியன் பிரிட்டானிய டாங்குகளைப் பொறி வைத்து தாக்கியது. பதினைந்தே நிமிடங்களில் பல பிரிட்டானிய டாங்குகள் மற்றும் கவச வண்டிகள் தகர்க்கப்பட்டன. இதனால் பிரிட்டானிய முன்னேற்றம் தடைபட்டது. ஆறு மணி நேர சண்டைக்குப் பிறகு ஜெர்மானியத் துணைப்படைகள் வந்து சேரவே, பிரிட்டானியப் படைப்பிரிவின் தளபதி பின் வாங்க முடிவு செய்தார். வில்லெர்ஸ்-போக்காஜ் ஜெர்மானியர் வசமே இருந்தது. அடுத்த இரு மாதங்களில் கான் நகரைச் சுற்றி கடும் சண்டை நிகழ்ந்தாலும் இந்த நகரில் பெரிய பாதிப்பு எதுவும் ஏற்படவிலை. ஆகஸ்ட் 4ம் தேதி இந்நகரம் பெரிய மோதல் எதுவுமின்றி நேசநாட்டுப் படைகள் வசமானது.
# டார்வினின் புடைப்பு


**டார்வினின் புடைப்பு** *(Darwin's tubercle)* என்பது மனிதக் காதின் ஓரத்தில் மேலே உள்ள மூன்‌றில் ஒரு பகுதியும் கீழே உள்ள பகுதியும் சந்திக்கும் இடத்தில் காணப்படும் ஒரு சிறிய முடிச்சு அல்லது புடைப்பு ஆகும். இது உலக மக்கட்தொகையில் பத்தில் ஒருவருக்குக் காணப்படும் இயற்கையான ஒன்று ஆகும். இது மாந்தர், குரங்கு, பொனொபோ போன்ற முதனிகளின் பொதுவான மூதாதைய இனங்களில் இருந்து வந்த பண்பாகும். படிவளர்ச்சிக்கான சான்றாகவும் இதைப் பயன்படுத்தியுள்ளனர்.  

இது டார்வின் புடைப்பு என்று பொதுவாக அழைக்கப்பட்டாலும் டார்வினே இதற்கு ஊல்னரின் நுனி என்று தான் பெயரிட்டார். ஏனெனில் தாமசு ஊல்னர் எனும் ஆங்கிலச் சிற்பி தான் முதன் முதலில் இதைத் தனது சிற்பத்தில் பயன்படுத்தியதோடு இது பரிணாமச் சான்று எனும் கருதுகோளையும் உருவாக்கியவர் ஆவார்.  

## வெளியிணைப்பு
-
# முத்தையா முரளிதரன் பன்னாட்டுத் துடுப்பாட்ட அரங்கம்



**முத்தையா முரளிதரன் பன்னாட்டுத் துடுப்பாட்ட அரங்கம்** அல்லது **பல்லேகலை பன்னாட்டுத் துடுப்பாட்ட அரங்கம்** (*Muttiah Muralitharan International Cricket Stadium*) இலங்கையின் கண்டியில் புதியதாக உருவாக்கபட்டுள்ள ஓர் துடுப்பாட்ட அரங்கமாகும். நவம்பர் 27, 2009 அன்று அரங்கம் திறக்கப்படடது. இது இலங்கையின் புகழ்பெற்ற துடுப்பாட்ட சுழல்பந்து வீச்சாளர் முத்தையா முரளிதரன் நினைவாக சூலை 2010 அன்று, மத்திய மாகாண அவையின் முழுமையான ஒப்புதலுடன், மறுபெயரிடப்பட்டது.  

## இருப்பிடமும் பின்னணியும்
கண்டி நகரிலிருந்து அரைமணிநேரப் பயணத்தில் இந்த அரங்கம் அமைந்துள்ளது. பல்லேகல அரங்கம் முழுமையும் இலங்கைத் துடுப்பாட்டத்திற்கு உரிமையானதாம். 1983ஆம் ஆண்டு முதல் 2007 வரை பன்னாட்டுப் போட்டிகள் நடந்த **அசுகிரிய அரங்கத்திற்கு** மாற்றாக இது அமையும். அரங்கத்தை அரசு பொறியியல் நிறுவனம் (State Engineering Corporation of Sri Lanka) கட்டியுள்ளது. இதன் வடிவமைப்பு தென்னாபிரிக்காவில் உள்ள சென்சுரியன் சூப்பர்பார்க் அரங்கத்தை ஒத்துள்ளது.  

இந்த அரங்கமும் அம்பாந்தோட்டை அரங்கமும் 2011 உலகக்கிண்ணப்போட்டிகளுக்காக தயார் செய்யப்பட்டன. பல்லேகல கந்துரத துடுப்பாட்ட அணியின் அரங்கமும் ஆகும்.  

## செய்தித்துளிகள்
- முத்தையா முரளிதரன் பன்னாட்டுத் துடுப்பாட்ட அரங்கம் திசம்பர் 2010இல்உலகின் 104வது தேர்வு அரங்கமாக ஆனது. முதல் தேர்வுத் துடுப்பாட்டம் இலங்கைக்கும் மேற்கிந்தியத் தீவுகளுக்கும் இடையே திசம்பர் 1-5 வரை நடந்தது.
- இவ்விளையாட்டரங்கம் இலங்கையின் எட்டாவது தேர்வுத் துடுப்பாட்ட அரங்கமாகும்.
- புதிய அரங்கில் தேர்வுத் துடுப்பாட்டமொன்றில் வீசிய முதல் பந்திலேயே விக்கெட் வீழ்த்திய பெருமை மேற்கிந்தியர் கிரிஸ் கெய்லை வெளியேற்றிய இலங்கையின் சுரங்க லக்மலுக்குக் கிடைத்தது. இவ்வாறு விக்கெட் வீழ்த்திய மற்ற இருவர்: இந்தியாவின் கபில்தேவ் மற்றும் பாக்கித்தானின் இம்ரான் கான் ஆவர்.
# வாசவி கன்னிகாபரமேஸ்வரி

**வாசவி ஸ்ரீ கன்னிகாபரமேஸ்வரி** ஒரு இந்து கடவுள்; ஆரிய வைசியர்களின் குலதெய்வம். ஆரிய வைசியர்கள் (வழக்கத்தில் ஆரிய வைசிய செட்டியார் எனவும், வைசிய செட்டியார் எனவும் அழைக்கப்படும் இவர்களின் முக்கிய தொழில் வாணிபம் ஆகும்) பெருமளவில் வசிக்கும் பெரும்பாலான ஊர்களில் வாசவி ஸ்ரீ கன்னிகாபரமேஸ்வரிக்கு ஒரு கோவில் கட்டி (இது சத்திரம் எனப்படும்) பூஜைகள், மற்ற சிறப்புகள் நடத்தப்படுகின்றன.  

## வரலாற்றுக் கதை

வாசவி ஸ்ரீ கன்னிகாபரமேஸ்வரியின் வரலாற்றுக் கதை என்று கீழ்கண்ட கதை சொல்லப்படுகிறது.  

ஒருமுறை கைலாயத்தில் நந்தி தேவர், சிவபெருமானை நடனமாடி மகிழ்வித்து வணங்கினார். ஆனால் பார்வதி தேவியை வணங்க மறந்து விட்டார். பார்வதி தேவி நந்தி தன்னை வேண்டுமென்றே வணங்காமல் புறக்கணித்ததாக எண்ணி அவரை பூமியில் மானிடனாகப் பிறக்க சாபமிட்டார். தான் விரும்பிச் செய்யாத தவறுக்கு தன்னை சபித்ததை எண்ணி வருத்தமும், கோபமும் அடைந்த நந்தி தேவர் பதிலுக்குப் பார்வதியை பூமியில் பெண்ணாகப் பிறந்து கடைசிவரை கன்னியாகவே வாழ்ந்து அக்னி பிரவேசம் செய்ய வேண்டும் என்று சாபமிட்டார்.  

இப்படி நந்தி தேவரும், பார்வதி தேவியும் ஒருவரை ஒருவர் சபித்துக் கொண்டு பெனுகொண்டா நகரை ஆண்டு வந்த குசுமஸ்ரேஷ்டி எனபாருக்கும், குசுமாம்பிகை அம்மைக்கும் இரட்டைக் குழந்தைகளாகப் பிறந்தனர். பெண் குழந்தைக்கு வாஸவாம்பா எனவும், ஆண் குழந்தைக்கு விரூபாஷன் என்றும் பெயரிட்டு வளர்த்தனர்.  

சித்திரகாந்தன் என்னும் கந்தர்வன் ஒரு முனிவரின் சாபத்தால் பூமியில் விஷ்ணுவர்த்தன் என்ற மன்னனாகப் பிறந்து ஆண்டு வந்தான். அவன் வாஸவாம்பாவைத் திருமணம் செய்து கொள்ள விரும்பினான், அதில் ஏற்பட்ட பிரச்சனையில் பெனுகொண்டா ஆட்சிக்குட்பட்ட நகரங்களில் வாழ்ந்து வந்த 714 கோத்திரங்களைச் சேர்ந்த வைசியர்களும் ஒன்றுகூடி விவாதித்தனர். அதில் 612 கோத்திரர்கள் விஷ்ணுவர்த்தனுக்கு வாஸவாம்பாவை மணமுடிக்க வேண்டும் என்றும், மீதமுள்ள 102 கோத்திரத்தார் கூடாது எனவும் கூறினர். குலப்பெருமைக்கு மாறாக கருத்து தெரிவித்த 612 கோத்திரத்தார் தம் குடும்பங்களுடன் நகரை விட்டு வெளியேறினர். விஷ்ணுவர்த்தனின் விருப்பத்திற்கு இணங்குவதில்லை என்ற முடிவு செய்த 102 கோத்திரத்தார் ஒருங்கிணைந்தனர்.  

தன்னைக் காரணமாக வைத்து, வைசிய குலத்திற்குப் பெரும் சோதனையுண்டானதை எண்ணி மனம் வருந்திய வாஸவாம்பா, தன்னால் வைசிய குலத்திற்கு எவ்வித இழிவும் நேராமல் இருக்கத் தன்னை அழித்துக் கொள்வதே சரியானது என்கிற எண்ணத்தில் தீக்குளித்து உயிரை விட முடிவெடுத்தாள். அதன்படி அவள் அக்னிப்பிரவேசம் செய்வதை தாங்கமுடியாத 102 கோத்திரத்து வைசியர்களும் தங்கள் குழந்தைகளை மட்டும் விட்டுவிட்டு தாமும் அக்னிபிரவேசம் செய்தனர். அதன் பிறகு வாசவி தன் உண்மையான ரூபத்தை அனைவரும் அறியச் செய்து, ஒழுக்கம், தியாகம், தர்மங்களை அவர்களுக்கு உபதேசித்து மறைந்ததாகச் சொல்கிறார்கள் .  

அன்றிலிருந்து வாஸவாம்பாவை, வாசவி ஸ்ரீ கன்னிகாபரமேஸ்வரி எனக் கொண்டு வைசிய குலத்தார் தங்கள் குலதெய்வமாக வழிபட்டு வருகின்றனர்.
# சேர்-இ-பங்களா துடுப்பாட்ட அரங்கம்


**சேர்-இ-பங்களா துடுப்பாட்ட அரங்கம்** (**Sher-e-Bangla Cricket Stadium**) அல்லது **ஷேர்-ஈ-பங்களா தேசிய துடுப்பாட்ட அரங்கம் (SBNS)**, வங்காளதேசத்தில் தாக்காவின் மிர்பூர் தாணா மாவட்டத்தில் உள்ள ஓர் துடுப்பாட்ட அரங்கமாகும். 2006ஆம் ஆண்டு கட்டப்பட்ட இந்த அரங்கம் 35,000 பார்வையாளர்களைக் கொள்ளும். துவக்கத்தில் "மிர்பூர் அரங்கம்" எனப் பெயரிடப்பட்டிருந்தாலும், வங்காளதேச அரசு பின்னர் இதற்கு *ஷேர் - ஈ- பங்களா துடுப்பாட்ட அரங்கம்* என மறுபெயரிட்டது. வங்காளதேசத்தின் மிகவும் மதிக்கப்படும் தலைவரும் 1940களில் விடுதலை இயக்கப் போராட்டங்களில் பங்கெடுத்தவருமான **ஏ. கே. ஃபசுலுல் ஹக்** நினைவாக இந்தப் பெயர் இடப்பட்டது.  

தாக்கா நகரின் மையத்திலிருந்து 10 கி.மீ தொலைவில் உள்ளது. தாக்காவின் நகரினுள்ளேயே இருந்த **பங்கபந்து தேசிய அரங்கத்திலிருந்து** இங்கு மாறியது மிகுந்த கண்டனத்திற்கு உள்ளானது; இருப்பினும் துடுப்பாட்டத்திற்கே உரித்தான அரங்கத்தை விரும்பிய வங்காளதேச துடுப்பாட்ட வாரியம் இந்த அரங்கத்தை கட்டியது.  

இந்தத் துடுப்பாட்ட அரங்கில் அமைக்கப்பட்டுள்ள நீர்வடிகால்கள் துணைக்கண்டத்திலேயே சிறந்த அமைப்புகளாகும். முன்னர் இருந்த தடகள ஆடுகளத்தை முற்றிலும் பெயர்த்தெடுத்து புதிய கற்களும் மண்ணும் இட்டு தயார் செய்கையில் பிவிசி குழாய்களை இட்டு நீர் வடிய ஏற்பாடுகள் செய்யப்பட்டுள்ளன. மேலும் மையத்திலிருந்து எல்லைகள் 29 அங்குலம் தாழ்வாக உள்ளன. எனவே மழை நின்ற சிலமணித் துளிகளிலேயே துடுப்பாட்டத்தை துவங்க முடியும்.  

இந்த அரங்கத்தில் முதல் தேர்வுத் துடுப்பாட்டம் மே 2007ஆம் ஆண்டு இந்தியாவிற்கும் வங்காளதேசத்திற்கும் இடையே நடைபெற்றது. 2011 உலகக்கிண்ணத்திற்காக சீரமைக்கப்பட்டது.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்



இலங்கையைப் பிறப்பிடமாகக் கொண்ட பல எழுத்தாளர்கள் புலம்பெயர்ந்து இன்று உலகளாவிய ரீதியில் பல நாடுகளில் குடியேறி வாழ்ந்து வருகின்றனர். இவ்வாறு புலம்பெயர்ந்து வாழும் இலங்கை எழுத்தாளர்களினால் தமிழ் மொழிமூலமாக எழுதப்பட்ட சிறுகதை நூல்களும், உருவகக்கதை நூல்களும் வெளிவந்த ஆண்டு ரீதியாகத் தொகுத்துப் பட்டியலிடப்பட்டுள்ளது.  

### ஆண்டு 2000
- *பாவனை பேசலன்றி* - ஆசி. கந்தராஜா, (அவுஸ்திரேலியா), மித்ரவெளியீடு, நவம்பர் 2000)
- *எங்கள் தேசம்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: 2000.

## ஆண்டுகள் 2001 - 2010
### ஆண்டு 2001
- *கலையாத நினைவுகள்* - சாந்தி ரமேஸ் வவுனியன், (ஜெர்மனி, பார்த்திபன் வெளியீடு) ஏப்ரல் 2001)

### ஆண்டு 2003
- *உயரப் பறக்கும் காகங்கள்* - ஆசி. கந்தராஜா, (அவுஸ்திரேலியா), மித்ரவெளியீடு, டிசம்பர் 2003)

### ஆண்டு 2004
### ஆண்டு 2005
- *புலமும் புறமும்* - மா. கி. கிறிஸ்ரியன். 1வது பதிப்பு, டிசம்பர் 2005. .

### ஆண்டு 2006
- *அவள் ஒரு தமிழ்ப் பெண்* - முகில்வண்ணன் (இயற்பெயர்: வே. சண்முகநாதன்). பிரான்ஸ், சென்னை மித்ர ஆர்ட்ஸ் அன் கிரியேஷன்ஸ், 1வது பதிப்பு: மே 2006. .
- *இளங்கோவன் கதைகள்* - வி. ரி. இளங்கோவன். பிரான்ஸ் உமா பதிப்பகம், 1வது பதிப்பு: வைகாசி 2006. .
- *நினைவுக் கோலங்கள்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: ஜுலை 2006.

### ஆண்டு 2007
- *எங்கே போகிறோம்* - கே. எஸ். சுதாகர் அவுஸ்திரேலியா
- *மனஓசை (நூல்)* - சந்திரவதனா (செருமனி)
- *நான் கொலை செய்யும் பெண்கள்* - லதா (இயற்பெயர்: கனகலதா). சிங்கப்பூர்: .
- ''பூபாள ராகங்கள்: சிறுகதைத் தொகுதி, 2006 - மகாலிங்கம் சுதாகரன் (பதிப்பாசிரியர்). லண்டன் 1வது பதிப்பு: ஜுலை 2007.
- *லெனின் பாதச் சுவடுகளில்* - எஸ். அகஸ்தியர், புதுச்சேரி கூட்டுறவுப் புத்தகச் சங்கம், 1வது பதிப்பு: ஓகஸ்ட் 2007. .

### ஆண்டு 2008
- *அன்னை மண்* - ச. வே. பஞ்சாட்சரம், கனடா
- *ஆத்மாவைத் தொலைத்தவர்கள்* - ஆவூரான் அவுஸ்திரேலியா

### ஆண்டு 2009
### ஆண்டு 2011
கூடுகள் சிதைந்தபோது – அகில் (இயற்பெயர்: அகிலேஸ்வரன் சாம்பசிவம்) கனடா: (வம்சி புக்ஸ் பதிப்பக வெளியீடு) ,1வது பதிப்பு: டிசம்பர் 2011, ஜனவரி 2012, இரண்டாவது பதிப்பு: சூன் 2012.  

### ஆண்டு 2017
- *கதை* - பார்த்திபன் (தமிழச்சு வெளியீடு)

### ஆண்டு 2019
- *அலையும் மனமும் வதியும் புலமும்* - சந்திரவதனா (யேர்மனி:மனஓசை வெளியீடு)
- *மறந்து போக மறுக்கும் மனசு* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு)
- *மூனாவின் நெஞ்சில் நின்றவை* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு)

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# சிட்டகொங் கோட்ட விளையாட்டரங்கம்


**சிட்டகொங் கோட்ட விளையாட்டரங்கம்**(Chittagong Divisional Stadium), தற்போது **சோகுர் அகமது சௌத்ரி அரங்கம்** (Zohur Ahmed Chowdhury Stadium) என்றும் முன்பு **பீர் சிரேசுதா சாகித் ருகுல் அமீன் அரங்கம்**(Bir Shrestha Shahid Ruhul Amin Stadium) என அறியப்பட்டது, வங்காள தேசத்தின் தென்கிழக்கில் உள்ள சிட்டகொங் நகரில் அமைந்துள்ள ஓர் விளையாட்டரங்கமாகும். பிப்ரவரி 27, 2006 இல் இலங்கைக்கும் வங்காளதேசத்திற்கும் இடையே நடந்த தேர்வுத் துடுப்பாட்டம் மூலம் தேர்வுத் துடுப்பாட்ட அரங்கமானது.  

சிட்டகொங் நகரத்திலிருந்து அரைமணிநேர பயணத்தில் அமைந்துள்ள இந்த அரங்கம் 2004ஆம் ஆண்டு 19-கீழ் உலகக்கிண்ணப் போட்டிகளுக்காக கட்டப்பட்ட ஐந்து மைதானங்களில் ஒன்றாகும். சனவரி, 2006இல் பன்னாட்டுத் தரமுள்ள அரங்கமாக ஒப்புமை வழங்கப்பட்டது. வேளாண் நிலங்களின் மத்தியில் திண்காறை கட்டிடமாக விளங்கும் இந்த அரங்கத்தில் மூன்று அடுக்குகளில் அமைந்துள்ள 20,000 கொள்ளளவு கொண்ட பார்வையாளர் இருக்கைகள் அமைந்துள்ளன.
# சைமன் டோபல்


**சைமன் ஜேம்ஸ் ஆர்தர் டோஃபல் **(Simon James Arthur Taufel, பிறப்பு 21 சனவரி 1971), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். ப. து. அ ஆண்டின் சிறந்த நடுவர் விருதினை ஐந்து முறை 2004 முதல் 2008 வரை பெற்றுள்ள இவர் தற்போதைய துடுப்பாட்ட நடுவர்களில் உலகின் மிகச்சிறந்தவராகக் கருதப்படுகிறார்.
# வீட்டு காப்புறுதிக் கட்டடம்

**உலகின் முதல் வானளாவி** (First Skyscraper) ஆக அமெரிக்காவில், 1885 ஆம் ஆண்டு கட்டப்பட்ட **வீட்டு காப்புறுதிக் கட்டடம்** (Home Insurance Building) என கருதப்படுகிறது. இது 10 அடுக்கு மாடிகளைக் கொண்ட கட்டடமாகும். இதன் உயரம் 138 அடிகள் ஆகும். 1885 ஆம் ஆண்டு காலகட்டத்தில் இருந்த உயரமான கட்டம் இதுவாகவே இருந்துள்ளது. இந்த கட்டடத்தையே உலகின் முதல் வானளாவி எனப்படுகின்றது.  

இக்கட்டடம் செங்கல் மற்றும் இரும்புகளால் கட்டப்பட்டதாகும். இதன் கட்டடக் கலைஞர் "வில்லியம் லெபறொன் ஜென்னி" (William LeBaron Jenney) என்பவராகும். இக்கட்டடம் 1931 ஆம் ஆண்டு இடிக்கப்பட்டுவிட்டது.
# பன்னாட்டு வர்த்தக மையம் (கட்டடம்)


**பன்னாட்டு வர்த்தக மையம்** (*International Commerce Centre*) என்பது ஹொங்கொங்கில் கட்டப்பட்டுள்ள வானளாவிகளிலேயே மிக உயரமான வானளாவி ஆகும். அதாவது ஹொங்கொங்கில் உள்ள உயரமான கட்டடம் இதுவாகும். இதனைச் சுருக்கமாக **ஐசிசி கட்டடம்** என்றழைப்பர். இந்த வானளாவி தற்போதைக்கு உலகில் உள்ள உயரமான வானளாவிகள் பட்டியலில், நான்காவது இடத்தில் உள்ளது. இது 108 அடுக்கு மாடிகளைக் கொண்டுள்ளது. 484மீ உயரமுள்ள இந்த வானளாவியின் கட்டுமானப் பணிகள் 2010 ஆம் ஆண்டு நிறைவுற்றன. இவ்வானளாவி ஹொங்கொங்கில் கவுலூன் தீபகற்பத்தில், மேற்கு கவுலூன் நிலப்பரப்பில் கட்டப்பட்டுள்ளது. இந்த வானளாவி கட்டப்பட்டதும் ஹொங்கொங்கிலேயே உயரமான வானளாவி இதுவானது.
# பன்னாட்டு நிதி மையம் (இரண்டு)


**பன்னாட்டு நிதி மையம் (இரண்டு)** (2 International Finance Centre) என்பது ஹொங்கொங்கில் கட்டப்பட்ட ஒரு வானளாவி ஆகும். இதனைச் சுருக்கமாக "**ifc**" என்று அழைக்கிறார்கள். அத்துடன் இந்த வானளாவியின் சின்னமாகவும் **ifc** எனும் ஆங்கில சிறிய எழுத்துக்களையே கொண்டுள்ளது. இந்த வானளாவி ஹொங்கொங் தீவில், சென்ட்ரல் மாவட்டத்தில், சென்ட்ரல் நகரில் கடல் முகப்பில் அமைந்துள்ளது. இந்த வானளாவி, 2010 ஆம் ஆண்டு கட்டிமுடிக்கப்பட்ட பன்னாட்டு வர்த்தக மையம் (கட்டடம்)‎ கட்டப்படும் வரை, இதுவே ஹொங்கொங்கில் உள்ள உயரமான வானளாவியாக இருந்தது. தற்போது இது இரண்டாம் இடத்துக்கு தள்ளப்பட்டுவிட்டது. அத்துடன் உலகில் வானளாவிகளின் வரிசையில் 12 வது உயரமான வானளாவியாக இது உள்ளது.
# அரியான்பொய்கை செல்லத்துரை


**அரியான்பொய்கை க. செல்லத்துரை** (இறப்பு: சனவரி 2011) ஈழத்து மூத்த கலைஞரும் படைப்பாளியும் ஆவார். வன்னியின் தொன்மையையும் வரலாற்றையும் வெளிப்படுத்திய வரலாற்றாய்வாளர். வன்னியின் நாட்டார் இலக்கியங்களை அச்சுவடிவிற்கு கொண்டுவருவதில் இவர் குறிப்பிடத்தக்க அளவு பங்கு வகித்தவர்.  

இலங்கையின் வட மாகாணத்தின் வன்னிப் பகுதியில் நெடுங்கேணி, அரியாமடு என்னும் சிறு கிராமத்தில் பிறந்த செல்லத்துரை முல்லைத்தீவு மாவட்டம் தண்ணீருற்று எனும் கிராமத்தில் வாழ்ந்து வந்தார்.  

## இலக்கியப் பங்களிப்பு
வன்னியில் மதங் கொண்ட யானையை அடக்கிய பெண் ஒருத்தியின் வரலாற்றைக் கூறும் "வேழம்படுத்த வீராங்கனை" என்னும் முல்லைமோடியில் அமைந்த நாட்டுக்கூத்தை எழுதி நூலாக்கியுள்ளார். இதற்காக இவர் கவிகேசன், தமிழ்மணி ஆகிய விருதுகளைப் பெற்றார்.  

ஓலைச்சுவடிகளில் பாதுகாக்கப்பட்டு வந்த வன்னியின் தொன்மைகளை வெளிப்படுத்தவல்ல படைப்புக்கள், வாகடங்கள், நாட்டார் இலக்கியங்கள், சிந்துநடைக்கூத்துக்கள் ஆகியவற்றைத் துரிதமாக வாசித்தறியும் திறன்கொண்ட அரியான்பொய்கை செல்லத்துரை மிகவேகமாக எழுத்தாணி மூலம் ஓலைச்சுவடியில் எழுதும் ஆற்றலும் பெற்றவராவார்.
# படிமம்:K.Sellaththurai.jpg

மூலம்: மீனகம்.கொம்  

## பற்றிய நியாயமான பயன்பாடு
The image linked here is claimed to be used under fair use as:  
1. it is a significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 00:33, 11 சனவரி 2011 (UTC)
# ஆண்டிப்பட்டி வட்டம்

** ஆண்டிப்பட்டி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக ஆண்டிப்பட்டி நகரம் உள்ளது. ஆண்டிப்பட்டி ஊராட்சி ஒன்றியம் மற்றும் கடமலை-மயிலாடும்பாறை ஊராட்சி ஒன்றியம் இவ்வட்டத்தில் உள்ளது. இந்த வட்டத்தின் கீழ் ஆண்டிபட்டி, கண்டமனூர், மயிலாடும்பாறை, இராஜதானி என 4 உள்வட்டங்களும், 25 வருவாய் கிராமங்களும் உள்ளது. அவைகள்:  

1. ஆண்டிபட்டி துண்டு (Pit) 1
1. ஆண்டிபட்டி துண்டு 2
1. பாலக்கோம்பை
1. சித்தார்பட்டி
1. ஜி.உசிலம்பட்டி
1. கடமலைக்குண்டு
1. கணவாய்ப்பட்டி
1. கோத்தலூத்து
1. கொத்தப்பட்டி
1. கோவில்பட்டி
1. குன்னூர்
1. மரிக்குண்டு
1. மேகமலை
1. மொட்டனூத்து
1. மயிலாடும்பாறை
1. பழையகோட்டை
1. புல்லிமான்கோம்பை
1. ராஜதானி
1. ராமகிருஷ்ணாபுரம்
1. சண்முகசுந்தரபுரம்
1. தேக்கம்பட்டி
1. தெப்பம்பட்டி
1. திம்மரசநாயக்கனூர் துண்டு-1
1. திம்மரசநாயக்கனூர் துண்டு-2
1. வள்ளல்நதி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 58,902 வீடுகளும், 212,700 மக்கள்தொகையும் கொண்டது. மக்கள்தொகையில் 107,856 ஆண்களும்; 104,844 பெண்களும் உள்ளனர். மக்கள்தொகையில் 87.2% கிராமபுறங்களில் வாழ்கின்றனர். இவ்வட்டத்தின் எழுத்தறிவு 71.47% மற்றும் பாலின விகிதம் 1,000 ஆண்களுக்கு, 972 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21939 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 927 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 50,267 மற்றும் 366 ஆகவுள்ளனர். மக்கள்தொகையில் இந்துக்கள் 97.9%, இசுலாமியர்கள் 0.38%, கிறித்தவர்கள் 1.45% & பிறர் 0.26% ஆகவுள்ளனர்.
# போடிநாயக்கனூர் வட்டம்

**தென்காசியம்பதி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக தென்காசியம்பதி நகரம் உள்ளது. இவ்வட்டத்தில் தென்காசியம்பதி ஊராட்சி ஒன்றியம் உள்ளது. இந்த வட்டத்தின் கீழ் போடிநாயக்கனூர், கோடாங்கிப்பட்டி, ராசிங்காபுரம் என 3 என உள்வட்டங்களும், 15 வருவாய் கிராமங்களும் உள்ளது.அவைகள்:  

1. அகமலை
1. பி.அம்மாபட்டி
1. பி.மீனாட்சிபுரம்
1. போடி மேற்கு மலைகள்
1. போடிநாயக்கனூர் நகரம்
1. போடி வடக்கு மலைகள்
1. பூதிப்புரம்
1. டொம்புச்சேரி
1. கோடாங்கிபட்டி
1. கூளையனூர்
1. கொட்டகுடி
1. மேலச்சொக்கநாதபுரம்
1. ராசிங்காபுரம்
1. சிலமலை
1. உப்புக்கோட்டை

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 49,589 வீடுகளும், 180,789 மக்கள்தொகையும் கொண்டது. மக்கள்தொகையில் 90,426 ஆண்களும்; 90,363 பெண்களும் உள்ளனர். மக்கள்தொகையில் 60.9% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.96% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16,930 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 946 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 29,974 மற்றும் 695 ஆகவுள்ளனர். மக்கள்தொகையில் இந்துக்கள் 96.48%, இசுலாமியர்கள் 2.52%, கிறித்தவர்கள் 0.91 & பிறர் 0.08% ஆகவுள்ளனர்.
# தேனி வட்டம்


** தேனி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக தேனி நகரம் உள்ளது. தேனி ஊராட்சி ஒன்றியம் இவ்வட்டத்தில் உள்ளது. இந்த வட்டத்தின் கீழ் தேனி, கொடுவிலார்பட்டி என 2 உள்வட்டங்களும், 12 வருவாய் கிராமங்களும் உள்ளது. அவைகள்:  

1. அல்லிநகரம்
1. கோவிந்தநகரம்
1. ஜங்கால்பட்டி
1. கொடுவிலார்பட்டி
1. கோட்டூர்
1. பூமலைக்குண்டு
1. சீலையம்பட்டி
1. தாடிச்சேரி
1. தப்புக்குண்டு
1. ஊஞ்சாம்பட்டி
1. உப்பார்பட்டி
1. வீரபாண்டி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 54,239 வீடுகளும், 199,983 மக்கள்தொகையும் கொண்டது. மக்கள்தொகையில் 100,352 ஆண்களும்; 99,631 பெண்களும் உள்ளனர். இவ்வட்டத்தின் எழுத்தறிவு 82.08% மற்றும் பாலின விகிதம் 1,000 ஆண்களுக்கு, 993 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19455 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 47,453 மற்றும் 43 ஆகவுள்ளனர். மக்கள்தொகையில் இந்துக்கள் 95.84%, இசுலாமியர்கள் 2.42%, கிறித்தவர்கள் 1.6% & பிறர் 0.14% ஆகவுள்ளனர். மக்கள்தொகையில் 37.2% கிராமபுறங்களில் வாழ்கின்றனர்.
# பெரியகுளம் வட்டம்

** பெரியகுளம் வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும்.இவ்வட்டத்தில் பெரியகுளம் ஊராட்சி ஒன்றியம் உள்ளது. இந்த வட்டத்தின் கீழ் என பெரியகுளம் மற்றும் தேவதானப்பட்டி என 2 உள்வட்டங்களும், 22 வருவாய் கிராமங்களும் உள்ளது. அவைகள்:  

1. ஏ.காமாட்சிபுரம்
1. தேவதானபட்டி துண்டு-1
1. தேவதானபட்டி துண்டு-2
1. எண்டப்புளி
1. கெங்குவார்பட்டி துண்டு-1
1. கெங்குவார்பட்டி துண்டு-2
1. ஜெயமங்கலம் துண்டு-1
1. ஜெயமங்கலம் துண்டு-2
1. கீழ வடகரை
1. குள்ளப்புரம்
1. மேல்மங்கலம் துண்டு-1
1. மேல்மங்கலம் துண்டு-2
1. புதுக்கோட்டை
1. சில்வார்பட்டி
1. தாமரைக்குளம் துண்டு-1
1. தாமரைக்குளம் துண்டு-2
1. தென்கரை துண்டு-1
1. தென்கரை துண்டு-2
1. வடகரை துண்டு-1
1. வடகரை துண்டு-2
1. வடவீரநாயக்கன்பட்டி
1. வாடிப்பட்டி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 57,001 வீடுகளும், 217,358 மக்கள்தொகையும் கொண்டது. மக்கள்தொகையில் 109,907 ஆண்களும்; 107,451 பெண்களும் உள்ளனர். மக்கள்தொகையில் 47.3% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.39% மற்றும் பாலின விகிதம் 1,000 ஆண்களுக்கு, 978 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21,825 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 58,057 மற்றும் 431 ஆகவுள்ளனர். மக்கள்தொகையில் இந்துக்கள் 89.64%, இசுலாமியர்கள் 7.35%, கிறித்தவர்கள் 2.84% & பிறர் 0.18% ஆகவுள்ளனர்.
# உத்தமபாளையம் வட்டம்

** உத்தமபாளையம் வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக உத்தமபாளையம் நகரம் உள்ளது. இவ்வட்டம் கம்பம், சின்னமனூர் மற்றும் கூடலூர் என மூன்று நகராட்சிகள் கொண்டது.  

இந்த வட்டத்தின் கீழ் சின்னமனூர், கம்பம், உத்தமபாளையம், தேவாரம், மார்க்கையன்கோட்டை, எரசக்கநாயக்கனூர் என 6 உள்வட்டங்களும், 39 வருவாய் கிராமங்களும் உள்ளது. அவைகள்:  

1.க.புதுப்பட்டி  

2.சின்னமனூர்  

3.சின்னஓவுலாபுரம் ஊராட்சி  

4.கம்பம்  

5.எரசக்கநாயக்கனூர் ஊராட்சி  

6.எரசக்கநாயக்கனூர் மலைகள்  

7.அனுமந்தன்பட்டி  

8.காமயக்கவுண்டன்பட்டி  

9.கன்னிசேர்வைபட்டி ஊராட்சி  

10.கருகட்டான் குளம்,சின்னமனூர்  

11.கீழக்கூடலூர்(கிழக்கு)  

12.கீழக்கூடலூர்(மேற்கு)  

13.கோகிலாபுரம் ஊராட்சி  

14.கோம்பை(கிழக்கு)  

15.கோம்பை(மேற்கு)  

16.குச்சனூர்  

17.மல்லிங்காபுரம்  

18.மார்க்கையன்கோட்டை  

19.மேலக்கூடலூர்(வடக்கு)  

20.மேலக்கூடலூர்(மேற்கு)  

21.முத்துலாபுரம்  

22.நாராயணத்தேவன்பட்டி(தெற்கு)  

23.நாராயணத்தேவன்பட்டி(வடக்கு)  

24.ஓடைப்பட்டி பேரூராட்சி  

25.பண்ணைப்புரம்  

26.பூலாநந்தபுரம் ஊராட்சி  

27.பொட்டிபுரம்  

28.புலிகுத்தி ஊராட்சி  

29.இராயப்பன்பட்டி ஊராட்சி  

30. சங்கராபுரம்  

31.சீப்பாலக்கோட்டை ஊராட்சி  

32.டி. மீனாட்சிபுரம் ஊராட்சி  

33.தேவாரம் (தேனி)  

34.தேவாரம் மலை  

35.உத்தமபாளையம்(வடக்கு)  

36.உத்தமபாளையம்(தெற்கு)  

37.உத்தபுரம்(கம்பம்)  

38.வேப்பம்பட்டி  

39. அழகாபுரி  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,18,381 வீடுகளும், 4,35,069 மக்கள்தொகையும் கொண்டது. மக்கள்தொகையில் 2,17,142 ஆண்களும், 2,17,927 பெண்களும் உள்ளனர். மக்கள்தொகையில் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.9% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 39512 ஆகவுள்ளது. குழந்தைகள் பாலின விகிதம், 1,000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 72,449 மற்றும் 300 ஆகவுள்ளனர். மக்கள்தொகையில் இந்துக்கள் 87.3%, இசுலாமியர்கள் 7.02%, கிறித்தவர்கள் 5.4%% & பிறர் 0.27% ஆகவுள்ளனர்.
# வார்ப்புரு:Infobox flood


| image_size = }}  
| alt = }}  
| caption = }}  
| date = }}  
| place = }}}  
| coordinates =  
| cause = }  
| reported deaths = }}  
| reported injuries = }}  
| reported missing = }}  
| reported property damage = }} }  
| reported displaced =  
| website = }  
}}<noinclude></noinclude>
# இலங்கை வெள்ளப்பெருக்கு, சனவரி 2011


இலங்கையின் கிழக்கு, மத்திய, மற்றும் வடக்கு ஆகிய மாகாணங்களில் 2011 சனவரி முற்பகுதியில் இருந்து பலத்த வெள்ளப்பெருக்கு, மற்றும் மண்சரிவு ஏற்பட்டது. பெரும் மழை காரணமாக கிழக்கு மாகாணத்தின் மட்டக்களப்பு, அம்பாறை திருகோணமலை, பொலன்னறுவை ஆகிய மாவட்டங்களும், அநுராதபுரம், மத்திய மாகாணத்தில் பதுளை, கண்டி, நுவரெலியா ஆகிய மாவட்டங்களே வெள்ளத்தினால் அதிகம் பாதிக்கப்பட்டுள்ளன. வெள்ளம் மற்றும் மண் சரிவினால் சனவரி 11 ஆம் நாள் வரையில் குறைந்தது 14 பேர் உயிரிழந்தனர். 8 இலட்சத்து 20 ஆயிரம் பேர் பாதிக்கப்பட்டுள்ளனர். பாதிக்கப்பட்ட 22,532 குடும்பங்களைச் சேர்ந்த 86,344 பேர் 203 முகாம்களில் தங்கவைக்கப்பட்டுள்ளதாக இடர் முகாமைத்துவ நிலையம் அறிவித்தது.  

## காரணம்
2011 சனவரி 8 சனிக்கிழமை முதல் ஆரம்பமான வடகீழ் பருவப் பெயர்ச்சி மழை நாடெங்கும், குறிப்பாக கிழக்கு, மட மத்திய மாகாணங்களில் பெரும் வெள்ளப்பெருக்கை ஏற்படுத்தியது. இந்த அதிகரித்த மழைப்பொழிவுக்கு லா-நினா எனப்படும் பசுபிக் கடல்மேற்பரப்பில் ஏற்படுகின்ற வெப்பநிலை மாற்றமே காரணம் என காலநிலையாளர்கள் குறிப்பிடுகின்றனர்.  

## குளங்கள் பெருக்கெடுப்பு
தொடர் மழை காரணமாக நாடெங்கணும் உள்ள 59 முக்கிய குளங்களில் 36 குளங்கள் பெருக்கெடுத்தன. அநுராதபுரத்தில் 7 குளங்கள் பெருக்கெடுத்ததோடு பதவிய மற்றும் ராஜாங்கனை குளங்களின் தலா இரு வான் கதவுகள் திறக்கப்பட்டன. மட்டக்களப்பில் 4 குளங்கள் பெருக்கெடுத்ததை அடுத்து உருகாமம் குளத்தின் இரு வான் கதவுகள் திறக்கப்பட்டன. அம்பாந்தோட்டையில் 8 குளங்களும் குருநாகலில் 5 குளங்களும் திருகோணமலையில் 2 குளங்களும் மன்னாரில் கட்டுக்கரை குளமும் பெருக்கெடுத்தன.  

## பாதிப்புகள்
### மட்டக்களப்பு
மட்டக்களப்பு மாவட்டத்தில் ஏற்பட்ட வெள்ளத்தினால் மாவட்டத்தின் 75 வீதமான பகுதிகள் முழுமையாகப் பாதிக்கப்பட்டுள்ளது. சனவரி 10 காலை 08:30 மணி வரை முடிவடைந்த 24 மணி நேரத்தில் 85.6 மிமீ மழை பெய்தது.
# பன்னாட்டுத் துடுப்பாட்ட அவையின் மேற்றட்டு நடுவர் குழு

**பன்னாட்டுத் துடுப்பாட்ட அவையின் மேற்தட்டு நடுவர் குழு** என்பது பன்னாட்டுத் துடுப்பாட்ட அவையினால் தேர்வுப் போட்டிகள் மற்றும் ஒருநாள் பன்னாட்டுத் துடுப்பாட்டப் போட்டிகளில் கடமையாற்றுவதற்காக நியமிக்கப் பட்டுள்ள நடுவர் குழு ஆகும்.  
## தற்போதைய உறுப்பினர்கள்
31 சனவரி 2021 முதல் துடுப்பாட்ட அவையின் சிறப்பு நடுவர் குழு:  

**பன்னாட்டுத் துடுப்பாட்ட அவையின் சிறப்பு நடுவர் குழு**

| நடுவர் | பிறந்தநாள் | வயது | நியமிக்கப்பட்ட ஆண்டு | தேர்வுகள் | ஒபது | ப20இ | நாடு |
| --- | --- | --- | --- | --- | --- | --- | --- |

## முன்னாள் உறுப்பினர்கள்
செப்டம்பர் 23, 2010 இல் பன்னாட்டுத் துடுப்பாட்ட அவையின் மேற்தட்டு நடுவர் குழு பின்வரும் அங்கத்தவர்களைக் கொண்டிருந்தது:  

| நடுவர் | பிறந்த திகதி | இல் வயது | நியமிக்கப்பட்ட ஆண்டு | தேர்வு | ஒ.ப.து | பன்னாட்டு இருபது20 | நாடு |
| --- | --- | --- | --- | --- | --- | --- | --- |

## சாதனைகள்
### தேர்வு போட்டிகள்
அதிக தேர்வு போட்டிகளில் நடுவராக செயல்பட்டவர்கள்:  
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2003–தற்போதுவரை | 132 | 23 | **155** |
| ஸ்டீவ் பக்னர் | 1989–2009 | 128 | 2 | **130** |
| ரூடி கோர்ட்சென் | 1992–2010 | 108 | 20 | **128** |
| டரில் ஹார்ப்பர் | 1996–2011 | 95 | 9 | **104** |
| டேவிட் ஷெப்பர்ட் | 1985–2005 | 92 | 0 | **92** |
| <small>இறுதியாக புதுப்பித்தல்: 16 ஆகத்து 2019</small> | } |  |  |  |

### ஒருநாள் போட்டிகள்
அதிக ஒருநாள் போட்டிகளில் நடுவராக செயல்பட்டவர்கள்:  
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2003–தற்போதுவரை | 210 | 63 | **273** |
| ரூடி கோர்ட்சென் | 1992–2010 | 209 | 41 | **250** |
| பில்லி பௌடன் | 1995–2016 | 200 | 59 | **259** |
| ஸ்டீவ் பக்னர் | 1989–2009 | 181 | 26 | **207** |
| டரில் ஹார்ப்பர் | 1994–2011 | 174 | 45 | **219** |
| <small>இறுதியாக புதுப்பித்தல்: 31 சூலை 2019</small> | } |  |  |  |

### இ20ப போட்டிகள்
அதிக இ20ப போட்டிகளில் நடுவராக செயல்பட்டவர்கள்:  
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2009–தற்போதுவரை | 43 | 9 | **52** |
| அசான் ராசா | 2009–தற்போதுவரை | 37 | 13 | **50** |
| இயன் கூல்ட் | 2006–2016 | 37 | 18 | **55** |
| ஷான் ஜார்ஜ் | 2010–தற்போதுவரை | 36 | 7 | **43** |
| ரொட் டக்கர் | 2009–தற்போதுவரை | 35 | 18 | **53** |
| <small>இறுதியாக புதுப்பித்தல்: 31 சூலை 2019</small> | } |  |  |  |
# மறந்து போன பக்கங்கள் (நூல்)



**மறந்து போன பக்கங்கள்** என்பது செங்கோட்டை ஸ்ரீராமால் எழுதப்பட்டு விகடன் பிரசுரத்தால் வெளியிடப்பட்ட நூல் ஆகும்.  

என்றும் மறக்கக் கூடாத மனிதர்களை, இலக்கியங்களை, வாழ்வியல் செய்திகளை, ஆன்மிகச் சிந்தனைகளை, பெரியோர் அனுபவங்களை எடுத்துரைக்கும் காலச்சுவடு என்று இந்த நூ‌ல் தன்னை அறிமுகம் செய்து கொள்கிறது. இந்த நூலுள் வீரன் வாஞ்சிநாதன், எஸ்.ஜி. கிட்டப்பா, கணிதமேதை எஸ்.எஸ். பிள்ளை, உ.வே.சா, இரசிகமணி டி.கே.சி போன்ற மனிதர்கள் பற்றிய அரிய செய்தியகளும் கம்பராமாயணம், ஆழ்வார் பாசுரங்கள், பகவத்கீதை போன்ற சிந்தனைகளும் இடம் பெற்றுள்ளன.
# அட்லாண்டிக் சுவர்



**அட்லாண்டிக் சுவர்** (*Atlantic Wall*; இடாய்ச்சு: *Atlantikwall*) என்பது இரண்டாம் உலகப் போரின் போது மேற்கு ஐரோப்பாவில் நாசி ஜெர்மனி தனது கட்டுப்பாட்டிலிருந்த நாடுகளின் கடற்கரைகளில் கட்டிய அரண் நிலை அமைப்பினைக் குறிக்கிறது. பிரிட்டனிலிருந்த நேச நாட்டுப் படைகள் நாசி கட்டுப்பாட்டு ஐரோப்பா மீது படையெடுப்பதைத் தடுப்பதற்காக இந்த அரண்நிலைகள் அமைக்கப்பட்டன.  

சென் நசேர் திடீர்த்தாக்குதல் நிகழ்ந்ததன் நேரடி விளைவாக மார்ச் 23, 1942ல் ஹிட்லர் தனது “தலைவர் அரசாணை” (Führer Directive) எண் 40ஐப் பிறப்பித்தார். இந்த ஆணையில் மேற்கு ஐரோப்பியக் கடற்கரையில் ஒரு பலமான அரண் நிலை தொடர் அமைப்பினை உருவாக்க உத்தரவிட்டார். ஏப்ரல் 13, 1942ல் முதலில் கடற்படை மற்றும் நீர்மூழ்கிக் கப்பல் தளங்களைப் பாதுக்காக்கும் அரண்நிலைகளை உருவாக்கும்படி உத்தரவிட்டார். 1943 இறுதி வரை கடற்படைத் தளங்களையும், துறைமுகங்களையும் சுற்றி மட்டுமே அரண்நிலைகள் அமைக்கப்பட்டன. பின்னர் படிப்படியாக பிற கடற்கரைப் பகுதிகளுக்கும் அவை விரிவு படுத்தப்பட்டன. சிக்ஃபிரைட் கோட்டினை உருவாக்கிய டாட் அமைப்பு அட்லாண்டிக் சுவரையும் வடிவமைத்து உருவாக்கியது. ஜெர்மனியால ஆக்கிரமிக்கப்பட்ட நாடுகளிலிருந்து ஆயிரக்கணக்கான பொதுமக்களும் போர்க்கைதிகளும் இச்சுவரினைக் கட்ட கட்டாயத் தொழிலாளர்களாகப் பயன்படுத்தப்பட்டனர்.  

1944 துவக்கத்தில் ஃபீல்டு மார்ஷல் எர்வின் ரோம்மல் அட்லாண்டிக் சுவரை பலப்படுத்த நியமிக்கப்பட்டார். அவ்வாண்டு மேற்கத்திய மேலை நாடுகள் ஐரோப்பாவின் மீது கடல்வழியாகப் படையெடுக்கத் திட்டமிட்டிருந்ததால், அப்படையெடுப்பை எதிர்கொள்ள அட்லாண்டிக் சுவரின் பலம் போதாது என்று அவர் முடிவு செய்தார். அவரது ஆணைப்படி பல வலுவூட்டப்பட்ட திண்காறை (reinforced concrete) அரண்நிலைகள் கடற்கரைகளில் கட்டப்பட்டன. இந்த அரண்நிலைகளில் எந்திரத்துப்பாக்கி நிலைகள், டாங்கு எதிர்ப்பு பீரங்கிகள், இலகுரக பீரங்கிகள் ஆகியவை நிறுவப்பட்டன. கடற்கரை மணலிலும், கரையோரமாகக் கடலிலும் கண்ணி வெடிகளும், நீரடித் தடைகளும், டாங்கு எதிர்ப்புத் தடைகளும் நிறுவப்பட்டன. நேச நாட்டுப் தரையிறங்கு படகுகள் கரையை அடையும் முன்னரே அவற்றை அழிப்பது தான் ரோம்மலின் போர் உத்தி.  

ஜூன் 6, 1944ல் படையெடுப்பு நிகழ்வதற்கு முன்பாக சுமார் அறுபது லட்சம் கண்ணி வெடிகள் இவ்வாறு அட்லாண்டிக் சுவரெங்கும் இடப்பட்டன. கடற்கரையை ஒட்டிய பகுதிகளிலும் அரண்நிலைகள் பலப்படுத்தப்பட்டன. மிதவை வானூர்திகள் மற்றும் வான்குடைகளை பயன்படுத்தி வான்குடை வீரர்கள் தரையிறங்க ஏதுவான இடங்களில் எல்லாம் ரோம்மலின் தண்ணீர்விட்டான் கொடி ("Rommel's asparagus") என்றழைக்கப்பட்ட கூர்மையான குச்சிகள் நடப்பட்டன. பள்ளமான ஆற்றுப் பகுதிகளும், ஆற்று முகத்துவாரப் பகுதிகளும் நிரந்தரமாக வெள்ளக்காடாக்கப்பட்டன. கடற்கரையிலேயே தடுத்து நிறுத்தப்படா விட்டால், மேற்குப் போர்முனையில் நேசநாட்டு படையெடுப்பைத் தோற்கடிக்க முடியாது என ரோம்மல் உறுதியாக நம்பினார்.  

படையெடுப்பு நிகழ்வதற்கு முன்னர் திட்டமிட்டபடி ஜெர்மானியர்களால் அட்லாண்டிக் சுவரைக் கட்டி முடிக்க இயலவில்லை. ஆனால் இத்தகு சுவர் உருவானது மேற்கத்திய நேச நாடுகளின் மேல்நிலை உத்தியினை பாதித்தது. கிழக்குப் போர்முனையில் ஜெர்மனியுடன் சண்டையிட்டுக் கொண்டிருந்த சோவியத் ஒன்றியம் மேற்குப் போர்முனையில் உடனே படையெடுப்பு நிகழ வேண்டும் என்று வற்புறுத்திய போதெல்லாம், படையெடுப்பைத் தள்ளிப்போட அட்லாண்டிக் சுவர் காரணமாகச் சொல்லப்பட்டது. ரோம்மல் திட்டமிட்ட அளவுக்கு அரண்நிலைகள் பலப்படுத்தப்படாததல் பிரான்சின் நார்மாண்டிப் பகுதியில் படையெடுப்பு நிகழ்ந்த போது அவற்றால் படையிறக்கத்தைத் முற்றிலும் தடுக்க முடியவில்லை.
# பாயசம்


**பாயசம்** (பேச்சு வழக்கு: *பாயாசம்*) என்பது விருந்துகளிலும் திருநாள்களிலும் பரிமாறும் இனிப்பு உணவு ஆகும். தமிழர் விருந்துகளில் பால் பாயசம் முக்கிய உணவாகும். இதில் பால் பாயசம், பருப்புப் பாயசம், அவல் பாயசம் எனப் பல வகைகள் உண்டு. பால் பாயசத்தைப் பால், சவ்வரிசி, சேமியா முதலியவற்றைக் கொண்டு செய்கிறார்கள். பொதுவாக இதனுடன் உளுந்து வடை<nowiki/>யையோ பொடித்த அப்பளத்தையோ சேர்த்து உண்பார்கள். விருந்துகளில் நிறைப்புணவாகப் (Dessert) பரிமாறுவதற்கும், இலகுவில் செரிமானமடையும் உணவாக அளிப்பதற்கும், மென்றுவிழுங்குவதில் சிரமமுள்ளவர்களுக்கும் உணவாக பாயசம் பயன்படுகிறது.
# கெப்லர்-10பி



**கெப்லர்-10பி** (*Kepler-10b*) என்பது நாசாவின் கெப்லர் விண்வெளித் திட்டம் கண்டுபிடித்த பல புறக்கோள்களில் ஒன்றாகும். 2011 சனவரியில் இதுவே இதுவரை கண்டுபிடிக்கப்பட்டவைகளுள் மிகவும் சிறியதாகும். கெப்லர் திட்டம் கண்டுபிடித்த புறக்கோள்களில் இதுவே பாறைகளைக் கொண்டதும் ஆகும். 2009 மே முதல் 2010 சனவரி வரை சேகரிக்கப்பட்ட தகவல்களில் இருந்து இந்த புறக்கோள் பற்றி அறியப்பட்டுள்ளது. கெப்லர்-10பி புவியை விட 1.4 மடங்கு பெரியதாகும். புதன் கோளில் இருந்து சூரியனுகுள்ள தூரத்தை விட 20 மடங்கு குறைவான தூரத்தில் தனது சூரியனை இது ஒரு நாளுக்கும் குறைவான நேரத்தில் சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1600 கெல்வின் ஆகும்.  

## முக்கியத்துவம்

கெப்லர்-10பி புறக்கோள் கண்டுபிடிக்கப்பட்டமை வேறு பல பாறைப் புறக்கோள்களைத் தேடும் முயற்சிக்கும், புவியை ஒத்த புறக்கோள்களைத் தேடும் முயற்சிக்கும் வழிவகுத்துள்ளதாக இதன் கண்டுபிடிப்பாளர்கள் தெரிவித்துள்ளனர்.
# ராகுல சாங்கிருத்யாயன்


**இராகுல் சாங்கிருத்தியாயன்** (ஏப்ரல் 9, 1893 - ஏப்ரல் 14, 1963) (தேவநாகரி: महापंडित राहुल सांकृत्यायन) இந்தி பயண இலக்கியத்தின் தந்தை என அறியப்படுபவர்; தன் வாழ்நாளில் 45 வருட காலத்தை உள்நாட்டு மற்றும் வெளிநாட்டுப் பயணத்தில் செலவழித்தவர்; பன்மொழிப்புலவர்; பல்துறை வித்தகர்; புத்தத் துறவியாகி பின்னர் மார்க்சியவாதியானவர். அதுமட்டுமன்றி ஆங்கிலேயர் ஆட்சிக்கெதிரான கருத்துகளை எழுதியதற்காக மூன்றாண்டு கால சிறைவாசம் அனுபவித்தவர்.  

## பிறப்பும் இளமைப்பருவமும்
இராகுல்ஜி 1893 ஆம் ஆண்டு கிழக்கு உத்திரப் பிரதேசத்தில் ஆஜம்கட் மாவட்டம் , பண்டகா என்ற கிராமத்தில் கட்டுக்கோப்பான ஒரு பிராமணக் குடும்பத்தில் முதல் குழந்தையாகப் பிறந்தார். பெற்றோர் இவருக்கு இட்ட பெயர் கேதார்நாத் என்பதாகும். இவரின் இளம் வயதிலேயே இவரின் பெற்றோர்கள் இறந்து விட இவர் தனது பாட்டியால் வளர்க்கப்பட்டார். 1897 ஆம் ஆண்டுப் பஞ்சம் பற்றி இவர் எழுதியதே இவரின் ஆரம்பகால வாழ்க்கை நினைவாகும்.  

இராகுல்ஜி ஆரம்பப்பள்ளி வரை படித்தார். ஆனால் தன் வாழ்வில் பல்வேறு மொழிகளையும் தாமாகவே கற்று பன்மொழிப் புலவராய் விளங்கினார். இவர் அறிந்த மொழிகளில் தமிழும் ஒன்று, இந்தியோடு, பாலி, சமஸ்கிருதம், அரபி, உருது, பாரசீகம், கன்னடம் போன்ற இந்தியாவில் பேசப்படும் மொழிகளும், சிங்களம், ப்ரெஞ்சு, ரசிய மொழி ஆகிய பிற நாட்டு மொழிகளும் கற்றவராகத் திகழ்ந்தார். அத்தோடு புகைப்படக்கலையையும் படித்திருந்தார்.  

## பயணம்
இவர் இந்தியாவின் பல்வேறு பகுதிகளுக்குச் சென்றதோடு மட்டுமன்றி நேபாளம், திபெத், இலங்கை, ஈரான், சீனம், முன்னாள் சோவியத் உள்ளிட்ட உலக நாடுகளுக்கும் சென்றிருக்கிறார். திபெத்திற்கு இவர் புத்த துறவியாகச் சென்று அங்கிருந்து பல மதிப்புள்ள புத்தகங்களையும் ஓவியங்களையும் இந்தியாவிற்குக் கொணர்ந்தார். இவை முன்னர் இந்தியாவின் நாளந்தா நூலகத்தில் இருந்தவை ஆகும். ஆகவே ராகுலைப் பெருமைப்படுத்தும் வகையில் பாட்னா அருங்காட்சியகம் இப்பொருட்களைச் சிறப்புப் பிரிவொன்றில் காட்சிப்படுத்தி உள்ளது  

## புத்தகங்கள்
இருபது வயதில் எழுத ஆரம்பித்த இராகுல்ஜி பல்வேறு துறைகளில் 146 புத்தகங்கள் எழுதியிருக்கிறார். இவர் எழுதிய நூல்களில் அனைவரும் அறிந்தது வால்கா முதல் கங்கை வரை வரலாற்றுப் புனைவு நூலாகும். கி.மு. ஆறாயிரத்தில் துவங்கும் இந்நூல் கி.பி. 1942இல் முடிகிறது. இந்நூல் gana முத்தையா என்பவரால் தமிழில் மொழிபெயர்க்கப்பட்டு உள்ளது. தெலுங்கு மற்றும் மலையாள மொழிபெயர்ப்புகளும் அம்மொழிகளில் புகழ்பெற்றுத் திகழ்கின்றன.அவற்றுள் சில  
- பொதுவுடமைதான் என்ன?
- வால்காவிலிருந்து கங்கை வரை
- சிந்து முதல் கங்கை வரை

## விருதுகள்
1958 ஆம் ஆண்டில் இலக்கியத்திற்காக வழங்கப்படும் மிக உயரிய விருதான சாகித்திய அகாதெமி விருது மத்திய ஆசியாவின் இதிகாசம் எனும் இவரது புத்தகத்திற்கு வழங்கப்பட்டது. 1963 ஆம் ஆண்டு இவருக்கு பத்மபூஷன் விருது வழங்கப்பட்டது.  

## பேராசிரியர்
இராகுல்ஜி முறைப்படிக் கல்லாதவரெனினும் அவரது நுண்மாண் நுழைபுலத்தைக் கருதி சோவியத் யூனியனின் லெனின்கிராட் பல்கலைக்கழகம் இவரை இந்திய த்ததுவவியல் பேராசிரியராய் நியமித்தது.  

## இராகுல்ஜி பெயரால் வழங்கப்படும் விருதுகள்
| மகாபண்டிதர் ராகுல் சாங்கிருத்தியாயன் தேசிய விருது | இந்திப் பயண இலக்கியப் பங்களிப்பிற்கு | இந்திய அரசின் கேந்திரிய இந்தி சன்ஸ்தான் |  |
| --- | --- | --- | --- |
| மகாபண்டிதர் ராகுல் சாங்கிருத்தியாயன் சுற்றுலா விருது | சுற்றுலா ஆராய்ச்சி தொடர்பான இந்திப் புத்தகங்கள் எழுதுதல் | இந்திய அரசின் சுற்றுலா அமைச்சகம் | } |
# லெப்டின்



**லெப்டின்** *(leptin)* என்பது கொழுப்புத் திசுவால் சுரக்கப்பட்டுப் பசியைக் கட்டுப்படுத்தும் ஒரு முக்கிய இயக்குநீர் ஆகும்.  

லெப்டின் எனும் சொல் லெப்டோஸ் எனும் கிரேக்கச் சொல்லின் அடிமுதலாய்ப் பிறந்தது. லெப்டோஸ் என்பதற்கு 'ஒல்லியான' என்று பொருள்.லெப்டின் 16,000 டால்டன் எடையுள்ள ஒரு புரத இயக்குநீர் ஆகும். உணவு நாட்டம், வளர்சிதைமாற்றம் ஆகியவற்றைக் கட்டுப்படுத்துவதில் இது முக்கியப் பங்கு வகிக்கிறது. இது கொழுப்புத்திசுவால் சுரக்கப்படுகிறது. இந்த இயக்குநீருக்கான மரபணு மனிதர்களில் ஏழாவது நிறப்புரியிலும் எலிகளில் ஆறாவது நிறப்புரியிலும் அமைந்துள்ளது.  

## கண்டறிதல்
ஜாக்சன் ஆய்வகத்தில் 1950ஆம் ஆண்டு திடீர் மாற்றமுற்ற மிக அதிகப்பசி கொண்ட குண்டு எலி ஒன்றை ஆராய்ந்தனர். அப்போது அந்த எலியின் ob/ob எனும் ஜீன் திடீர்மாற்றம் அடைந்திருந்ததை கொண்டிருந்தனர். எனவே இந்த ஜீன் பசியைக் கட்டுப்படுத்துகிறது என்பதை உய்த்துணர்ந்தனர். மேலும் அந்த குண்டு எலிக்கு ஊசி மூலம் லெப்டினைக் கொடுக்க அந்த எலி தனது இயல்பு எடைக்குத் திரும்பியதையும் கண்டுற்றனர்.  
1994 ஆம் ஆண்டு ராக்ஃபெல்லர் பல்கலைக்கழகத்தைச் சேர்ந்த ஜெஃப்ரீ எம். ஃபிரட்மேனும் சக ஆய்வாளர்களும் லெப்டினின் புரதக் கட்டமைப்பபைக் கண்டறிந்தனர்.  
## உடலுள் உற்பத்தி
மனித லெப்டின் 167 அமினோ அமிலங்களை உடையது. இது முதன்மையாக வெள்ளைக் கொழுப்புத்திசுவில் இருந்து சுரக்கப்படுகிறது. குருதி ஓட்டத்தில் உள்ள லெப்டினின் அளவு உடலில் உள்ள வெள்ளைக் கொழுப்புத் திசுவின் அளவுடன் நேர்த்தகவில் அமைகிறது.  

வெள்ளைக் கொழுப்புத்திசு மட்டுமன்றி பழுப்புக் கொழுப்புத் திசு, அண்டகங்கள், எலும்பு மஜ்ஜை, பிட்யூட்டரி, கல்லீரல் மற்றும் இரைப்பையின் முதன்மைச் சுரப்பிகளால் கூடச் சுரக்கப்படுகிறது.
# இலைசோசோம்



விலங்கு உயிரணுக்களின் நுண்ணுறுப்புகளுள் ஒன்றான ** தன்னழிவுப் பை / இலைசோசோம்**கள் (lysosome)கழிவுப் பொருட்ளையும் தீங்கு விளைவிக்கும் நோய்க்கிருமிகளையும் செரிக்கும் இன்றியமையாத வேலையைச் செய்கின்றன. தாவரங்களிலும் பூஞ்சைகளிலும் இலைசோசோம்கள் இல்லை. இப்பணியை வெற்றிடப்பைகள் செய்கின்றன. இலைசோசோம் ஒரே ஒரு உறை மட்டுமே உடையது. இவ்வுறைக்குள் பல வலிமையான நொதிகள் காணப்படும். இவை இந்த உறையை விட்டு வெளியே கசியுமாயின் அது செல்லையே அழித்து விடும். ஆகவே பாக்டீரியா போன்ற நோய்க்கிருமிகள் செல்லினுள் விழுங்கப்படும் போது தின்குழியங்கள் எனப்படும் அமைப்பினுள் அவை இருக்கும். அந்த தின்குழியங்களுடன் இலைசோசோம் சென்று இணைந்து இவ்விரண்டின் உறைகளும் இணையும். லைசோசோமில் உள்ள நொதிகள் நோய்க்கிருமியைச் செரிக்கும்.  

லைசோசோமினுள் pH 4.5 ஆகும். குழியவுரு pH 7 ஆக இருக்கும். இந்த அமிலத்தன்மை செரிமானத்திற்கு உதவுகிறது.  

## நொதிகள்
கொழுப்பைச் செரிக்கும் லைபேசு (lipase)  

காபோவைதரேட்டை (carbohydrate) செரிக்கும் நொதிகள்  

புரதத்தைச் செரிக்கும் புரோட்டியேசு (protease)  

உட்கரு அமிலங்களைச் செரிக்கும் நூக்ளியேசு (nuclease)  

லைசோசைம் (lysozyme)
# லைசோசைம்



**லைசோசைம்** (lysozyme) பாக்டீரிய செல் சுவரை உடைக்கக் கூடிய ஒரு நொதியாகும். இது மியூரமிடேஸ் அல்லது என்-அசிட்டைல் மியூரமைட் கிளைக்கன் ஹைட்ரலேஸ் என்றும் அழைக்கப்படுகிறது. இதன் நொதி வகைப்பாட்டு எண் : (EC 3.2.1.17 )  

லைசோசைம் கண்ணீர், மனித எச்சில், தாய்ப்பால், கோழை ஆகியவற்றில் அதிகமாகக் காணப்படுகிறது. மேலும் நீயூட்ரோஃபில்களின் சைட்டோப்பிளாசக் குருணைகளிலும் இது உள்ளது. முட்டை வெள்ளைக்கருவில் பெருமளவில் லைசோசைம் உள்ளது.  

மனிதனில் லைசோசைம் lyz ஜீன் மூலம் உற்பத்தி செய்யப்படுகிறது.  

## செயல்கள்
இந்த நொதி கிராம் சாயமேற்கும் பாக்டீரியங்களின் செல்சுவரில் காணப்படும் புரதச்சர்க்கரைகளை உடைக்கின்றது. இப்புரதச்சர்க்கரையில் காணப்படும் N-அசிட்டைல் மியூராமிக் அமிலத்தை N-அசிட்டைல் குளுக்கோசமைன் உடன் பிணைத்திருக்கும் கிளைக்கோசைடிக் பிணைப்பை நீராற் பகுப்பதன் மூலம் இந்த உடைப்பை இவை செய்கின்றன.  

லைசோசைம் நமது உடலின் பிறவி நோய்எதிர்ப்புத் திறனில் ஒரு பகுதியாகும். பிறந்த குழந்தையில் காணப்படும் நுரையீரல் - காற்றுக்குழாய் வளர்ச்சிப் பிறழ்வு நோயில் லைசோசைம் அளவு குறைவாக உள்ளது அறியப்பட்டுள்ளது. தாய்ப்பால் நோய்க்கிருமிகள் அற்றது. எனினும் அதில் நோய்க்கிருமிகளை அழிக்கும் லைசோசைம் அடங்கி உள்ளது. தாய்ப்பால் தரப்படாத குழந்தைகளில் புட்டிப்பால் கொடுக்கப்படுவதால் பல நோய்க்கிருமிகள் தொற்றிக் கொள்ளும் வாய்ப்பு மிக அதிகம்.  

## வரலாறு
கோழி முட்டை வெள்ளைக்கருவின் நோய்க்கிருமி எதிர்ப்புத்திறன் 1909 ஆம் ஆண்டு கண்டறியப்பட்டது. 1922 ஆம் ஆண்டு அலெக்சாண்டர் ஃபிளம்மிங் தான் லைசோசைம் எனும் பதத்தை உருவாக்கினார்.
# பாத்திமா கல்லூரி



**பாத்திமா கல்லூரி** தென்னிந்தியாவில் மதுரை நகரில் உள்ள பெண்கள் கல்லூரி ஆகும். 1953 ஆம் ஆண்டு கிருஸ்தவ மிஷனரியால் ஆரம்பிக்கப்பட்டது. மதுரை மாவட்டத்தில் ஆரம்பிக்கப்பட்ட இரண்டாவது பெண்கள் கல்லூரி இது. பல்கலைக்கழக மானியக் குழுவின் தர நிர்ணயக் குழுவான 'தேசியத் தர நிர்ணயக்குழுவின்' தரவரிசையில் ஏ++ ('A++') பிரிவு பெற்று இயங்கி வருகிறது. இந்தப் பெண்கள் கல்லூரி, மதுரை நகர் மற்றும் சுற்றுவட்டார மாவட்டங்களில் உள்ள பெண்களின் கல்வித் தேவையை கடந்த ஐம்பது ஆண்டுகளுக்கும் மேலாக நிறைவேற்றி வருகிறது. இந்தக் கல்லூரி மதுரை காமராசர் பல்கலைக் கழகத்துடன் இணைக்கப்பட்டுள்ளது. கலை அறிவியல் மற்றும் பொருளாதாரம் போன்ற பாடப்பிரிவுகளில் இளங்கலை மற்றும் முதுகலைப் படிப்புகள் இக்கல்லூரியில் கற்பிக்கப்படுகின்றன.  

## வரலாறு
பிரான்ஸ் நாட்டைச் சேர்ந்த தூய வளனார் லியோன்ஸ் சகோதரிகள் மூலம் தென்னிந்தியாவின் மதுரை மாவட்டத்தில் சிறுபான்மை சமூகப் பெண்களின் கல்வி மற்றும் வேலைவாய்ப்பு ஆகியவற்றை முன்னேற்றும் பொருட்டு ஆரம்பிக்கப்பட்டது மதுரை பாத்திமா கல்லூரி ஆகும். சகோதரி. ரோஸ் பெனடிக்ட் அவர்களின் முயற்சியால் ஆரம்ப மற்றும் தொடக்கப் பள்ளியாக மட்டுமே இருந்த கல்வி நிறுவனம் 1953ம் ஆண்டு 63 மாணவர்களுடன் இரண்டாம் நிலை கல்லூரியாக உயர்த்தப்பட்டது. 1964 ஆம் ஆண்டு முதுகலை பட்டப்படிப்பு ஆரம்பிக்கப்பட்டது. 1966ஆம் ஆண்டு மதுரை காமராஜர் பல்கலைக்கழகத்தில் இணைக்கப்பட்ட இந்தக் கல்லூரி 1990 ஆம் ஆண்டு பல்கலைக்கழக மானியக் குழுவினரால் தன்னாட்சி அந்தஸ்து பெற்றது. 1999 ஆம் ஆண்டு தேசிய மதிப்பீடு மற்றும் தரச்சான்று அவை குழுவினரால் ஐந்து நட்சத்திர அந்தஸ்து பெற்றது. 2004 ஆம் ஆண்டு முதல் முனைவர் படிப்புகள் ஆரம்பிக்கப்பட்டது. 2006 மற்றும் 2013 ஆம் ஆண்டுகளில் முதல் தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவை<nowiki/>குழுவினரால் **ஏ** தரச்சான்றிதழ் பெற்றது.
# உலகின் அதிகமான அதியுயர் கட்டடங்கள் உள்ள நகரங்கள்

அதியுயர் கட்டங்களின் இரவு நேரக்காட்சி]]  
**உலகின் அதிகமான அதியுயர் கட்டடங்கள் உள்ள நகரங்கள்** (world's cities with the most completed high-rise buildings) என்பதாவது உலகில் அதிகமான அதியுயர் கட்டடங்களை கொண்ட நகரங்களை, அவற்றின் எண்ணிக்கை அடிப்படையில் நகரங்கள் வாரியாக கணக்கிடல் ஆகும்.  

இவ்வாறான கணக்கிடலின் படி உலகிலேயே அதிகமான அதியுயர் கட்டடங்களைக் கொண்ட நகரம் ஹொங்கொங் எனப்படுகின்றது. ஹொங்கொங்கில் 2010 டிசம்பர் மாதக் கணக்கெடுப்பின் படி 7,684 அதியுயர் கட்டடங்கள் உள்ளன. அதற்கு அடுத்த நிலையில் அதிகமான அதியுயர் நகரங்களைக் கொண்ட நகரம் நியூ யோர்க் ஆகும். நியூ யோர்க் நகரின் அதியுயர் கட்டடங்களின் எண்ணிக்கை 5,901 ஆகும்.  

அதன் அடிப்படையில் உலகின் அதிகமான அதியுயர் கட்டடங்களை கொண்ட 25 நகரங்கள்.  

## நகரங்கள் வாரியாக பட்டியல்
அதியுயர் கட்டங்களின் காட்சி]]  
அதியுயர் கட்டங்களின் காட்சி]]  
அதியுயர் கட்டங்களின் காட்சி]]  
| தரம் | நகரம் | எண்ணிக்கை |
| --- | --- | --- |
| 1 | ஹொங்கொங் | 7,684 |
| 2 | நியூ யோர்க் | 5,901 |
| 3 | சாவோ பவுலோ | 5,667 |
| 4 | சிங்கப்பூர் | 4,364 |
| 5 | மொசுகோ | 3,016 |
| 6 | செவோல் | 2,878 |
| 7 | டோக்யோ | 2,702 |
| 8 | றொயோ டி ஜெனய்ரோ | 2,564 |
| 9 | இசுடன்பல் | 2,148 |
| 10 | டொறொண்டோ | 1,818 |
| 11 | பியீனொஸ் அரைசசு | 1,710 |
| 12 | கியிவ் | 1,531 |
| 13 | லண்டன் | 1,463 |
| 14 | ஒசாகா | 1,463 |
| 15 | மெக்சிகோ நகரம் | 1,367 |
| 16 | மும்பாய் | 1,173 |
| 17 | சென் பீடர்பர்க் | 1,155 |
| 18 | மெட்றிட் | 1,124 |
| 19 | சிகாகோ | 1,120 |
| 20 | கராசசு | 1,109 |
| 21 | றெசிஃப் | 1,103 |
| 22 | சண்டிகோ | 1,093 |
| 23 | சங்காய் | 990 |
| 24 | கென்பயின்சு | 931 |
| 25 | பீஜிங் | 899 |
# நம் சொங் பூங்கா



**நம் சொங் பூங்கா** (Nam Cheong Park) என்பது ஹொங்கொங், கவுலூன், சம் சுயி போ நகர எல்லைப் பகுதியில் அமைந்துள்ள ஒரு ஆகும். இந்த பூங்காவை ஆங்காங் அரசு தமது கட்டுப்பாட்டின் கீழுள்ள ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக நிர்வகித்து வருகிறது. இது நம் சொங் எம்.டி.ஆர் தொடருந்தகம் அருகாமையில் உள்ளது. இப்பூங்கா சுற்றுலா பயணிகளை கவரும் ஒரு பூங்கா அல்ல. இந்த *நம் சொங்* வீட்டு குடியிருப்புத் தொகுதிகளில் உள்ளோர், தமது தேகப்பயிற்சி எடுப்பதற்கும், விளையாடுவதற்கும், ஓய்வெடுப்பதற்கும் மற்றும் குழந்தைகளை விளையாட விடுவதற்குமான ஒரு பூங்கா ஆகும். இதுப்போன்ற பூங்காக்கள் ஹொங்கொங் எங்கும் ஆயிரக்கணக்கில் உள்ளன. இந்த நம் சொங் பூங்காவின் அமைவிடமான சம் சுயி போ நகரில் இருக்கும் நூற்றுக்கணக்கான பூங்காக்களில் இதுவும் ஒன்றாகும்.  

## பூங்கா பராமறிப்பு
ஹொங்கொங்கில் உள்ள ஆயிரக்கணக்கான பூங்காக்களின் பராமறிப்பை ஓய்வாற்றல் மற்றும் பண்பாட்டுச் சேவைகள் திணைக்களம் மேற்கொண்டு வருவதைப் போல், இந்த பூங்காவையும் அந்த திணைக்களமே பராமறித்து வருகிறது. பூங்கா காவல் பணியாளர்கள், சுத்திகரிப்பாளர்கள், பாதுக்காப்பு போன்ற அனைத்து செயல்பாடுகளையும் மிகவும் நேர்த்தியாக செய்து வருகிறது. பூங்காவின் உள்ளே எவரும் கதிரைகளில் படுத்தல், எச்சில் துப்புதல், ஈருருளியில் உள்வருதல் போன்ற, பூங்காவின் சட்டத்திட்டங்களை மீறினால், உடனடியாக காவல் துறையினருக்கு அழைப்பு விடுத்து விடுவார்கள். பூங்கா மிகவும் தூய்மையுடன் காட்சியளிக்கும். இந்த பூங்கா மூடப்படுவதில்லை. 24 நான்கு மணித்தியாளமும் திறந்திருக்கும்.  

## அகலப்பரப்பு காட்சி
நம் சொங் பூங்காவின் இந்தப் பகுதி தேகப்பயிற்சி செய்வோருக்கான உபகரணங்களும், சிறுவர்களுக்கான விளையாட்டு திடலும் ஆகும். இந்த திடலின் நிலப்பகுதி ஒரு வகை இரப்பர் போன்ற தரையமைப்பை கொண்டது. சிறுவர்கள் தவறி விழுந்தாலும் எந்த ஆபத்தும் ஏற்படாத வாறு பாதுக்காப்பாகக் கட்டப்பட்டுள்ளது. அநேகமாக ஹொங்கொங்கில் ஏனைய பூங்காக்களைப் போன்றே இதுவும் வடிவமைக்கப்பட்டுள்ளது.